Diari Oficial de la Generalitat Valenciana


Sumari del DOGV 5265, del 24-05-2006 (2006/4997)

Notificació a Margarita Dudina de la sentència dictada en les actuacions del juí número 13/2005.
------------------------------------------------------------------------------------------------

### Dades del document

Número de DOGV
:   5265

Data del DOGV
:   24-05-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/4997


Organisme emissor
:   Jutjat de Primera Instància Número 3 de Massamagrell

Tipus de document
:   Edicte

Notificació a Margarita Dudina de la sentència dictada en les actuacions del juí número 13/2005. [2006/Q4997]  
Juí: 13/2005  
Part demandant: Ángel Javier López Guerrero  
Part demandada: Margarita Dudina  
Sobre: divorci contenciós  
En el juí a què es fa referència s'ha dictat la resolució el text de la qual, literalment, diu així:  
«Sentència número 45/2006  
Massamagrell, 20 d'abril de 2006  
Milagros León Vellosillo, jutgessa del Jutjat de Primera Instància i Instrucció número 3 de Massamagrell, les actuacions seguides amb el número 13/2005, sobre divorci, promogudes per Ángel Javier López Guerrero, representat per la procuradora Carmen Viñas Alegre i assistit de la lletrada Carmen Rubio Alonso, contra Margarita Dudina, en rebel·lia en estes actuacions. Ha intervingut el ministeri fiscal.  
Antecedents de fet  
1. La procuradora la senyora Viñas Alegre, com a representant dels indicats anteriorment, va formular demanda de divorci contra Margarita Dudina, en la qual, després d'exposar en paràgrafs separats i numerats els fets i els fonaments de dret que va estimar que eren aplicables, acabava amb la petició que es dictara sentència que decretara la dissolució del matrimoni per divorci i que s'adoptaren mesures definitives personals i patrimonials, atés que concorre causa legal de divorci. S'ha adjunta el certificat d'inscripció del matrimoni i el de naixement dels fills al Registre Civil i els documents que va estimar necessaris.  
2. Admesa a tràmit la demanda, es va traslladar al ministeri fiscal i a la part demandada, i se'ls va citar a termini a fi que contestaren en el termini de 20 dies, i que comparegueren dins del termini establit i en la forma escaient, i que contestaren la demanda. El ministeri fiscal va sol·licitar que es dictara sentència d'acord amb el resultat de la prova que es practique. La part demandada no va contestar la demanda i va ser declarada en rebel·lia per la provisió de data 3 de març de 2006. Les parts van ser citades per al dia 12 de abril de 2006 para la celebració de la vista.   
3. A la vista va comparéixer l'actor, amb el seu procurador i advocat, no va comparéixer la demandada, i el ministeri fiscal, i es van efectuar les al·legacions que van estimar oportunes en defensa de les seues pretensions. A continuació es van admetre les proves que es van declarar pertinents consistents en interrogatoris de les parts i dels documents, que parcialment es van practicar dins dels 30 dies següents.   
4. Es considera provat que Ángel Javier López Guerrero i Margarita Dudina van contraure matrimoni a la localitat de Puçol el dia 14 de març de 2003, d'esta unió ha nascut un fill, Vadim Arturo López Dudina, que actualment és menor d'edat.  
Fonaments de dret  
1. L'article 85 del Codi Civil establix que el matrimoni es dissol, siga quina siga la forma i el temps des la realització del divorcio. En el precepte següent es regulen les causes d'este divorci.  
Es constata a actuacions que s'ha produït la cessació efectiva de la convivència conjugal durant el lapsus de temps establit en la llei per la qual cosa procedix la declaració de dissolució del matrimoni amb la determinació de les mesures esmentades en l'article 91 del Codi Civil i 774 de la Llei d'Enjudiciament Civil.  
2. En benefici dels fills menors, atesa la premissa que la separació no eximix els pares de les seues obligacions envers els fills (article 92 del Codi Civil), és procedent acordar que queden en companyia i sota la custòdia del pare, atesa la conducta que ha mostrat la mare, que ha marxat del territori nacional i no ha donat raó dels seu parador i amb això ha privat el fill de les relacions que este hauria de tindre amb el seu pare, si bé la pàtria potestat continuarà sent-ne exercida de forma conjunta per ambdós pares.  
3. D'acord amb l'article 94 del Codi Civil, el progenitor que no tinga amb si els fills menors gaudirà del dret de visitar-los, comunicar-se amb ells i tindre'ls en companyia seua. Per a la concreció del règim de visites caldrà sotmetre's preferentment als acords a què apleguen els pares en benefici dels fills, si bé, en cas de desacord, com a criteris mínims s'establixen els que es diran en la part dispositiva d'esta resolució.  
4. L'article 93 del Codi Civil establix que el jutge determinarà la contribució de cada progenitor per a pagar els aliments dels fills. La quantia serà proporcional al cabal o mitjans de qui els done i a les necessitats de qui els reba (article 146). En este cas i atés que no consta el treball de la mare, ni tan sols si està treballant és procedent fixar una contribució mínima a favor del menor de 100 euros.  
5. L'ús de l'habitatge familiar i dels objectes d'ús ordinari que hi ha correspon als fills i al progenitor en la companyia del qual queden, segons el criteri establit en l'article 96 del Codi Civil. En este supòsit, atés que el menor es queda en la companyia de son pare, és procedent atribuir l'ús i gaudi del domicili conjugal i els efectes d'este domicili a Ángel Javier López Guerrero.  
6. En matèria de costes no s'aprecien motius per a la seua especial imposició.  
Vists els preceptes esmentats i els altres de general i pertinent aplicació.  
Decisió  
Que amb l'estimació de la demanda interposada per la representació processal d'Ángel Javier López Guerrero contra Margarita Dudina, acorde la dissolució del matrimoni per divorci dels expressats, amb tots els efectes legals, i en especial els següents:  
1. El fill menor d'edat quedarà en companyia i sota la custòdia del pare. La pàtria potestat l'exerciran conjuntament ambdós pares.  
2. La mare tindrà en companyia seua el menor, que recollirà i reintegrarà al domicili familiar fins que complisca els quatre anys, des de les 10.00 hores del dissabte fins a les 19.00 hores del mateix dia i des de les 10.00 hores del diumenge fins a les 19.00 hores del mateix dia. Una vegada haja complit el menor els quatre anys podrà pernoctar amb la mare els caps de setmana alterns, des de les 18.00 hores del divendres a les 20.00 hores del diumenge, i la meitat de les vacances escolars de falles, estiu, Nadal i Setmana Santa. Els anys parells elegirà estos períodes el pare i els senars la mare.  
La mare no podrà eixir del territori nacional sense l'autorització judicial prèvia i haurà de comunicar al pare el domicili on es trobe el menor durant les vacances, i també tots els canvis de domicili que a este efecte s'hi produïsquen.  
3. En concepte de pensió alimentària per al fill, Margarita Dudina pagarà al pare la quantitat de 100 euros mensuals, per mesos per davant i dins dels primers cinc dies de cada mes. Esta quantitat s'actualitzarà anualment segons la variació experimentada per l'índex general de preus de consum, establit per l'Institut Nacional d'Estadística o organisme que el substituïsca. Totes les despeses extraordinàries necessàries dels fills les pagaran els progenitors a mitges; i també els convenients per a la seua formació si hi ha consentiment d'ambdós o autorització judicial.  
4. L'ús de l'habitatge familiar situat al carrer del Rei En Jaume, número 5, porta 5, de Puçol, i dels objectes d'ús ordinari que hi conté, correspon al fill i al pare en companyia del qual estarà. L'altre progenitor podrà retirar els seus objectes i efectes d'ús personal.  
Cada part pagarà les costes causades a la seua instància i a mitges les comunes.  
Comuniqueu esta resolució, una vegada ferm el pronunciament de divorci, al Registre Civil en qual conste inscrit el matrimoni. Contra esta sentència s'hi pot interposar un recurs d'apel·lació en el termini de cinc dies des de la notificació.  
Esta és la meua sentència, que pronuncie, mane i firme, Milagros León Vellosillo, jutgessa de Primera Instància i Instrucció número 3 de Massamagrell i partit.  
Publicació. La resolució anterior l'ha llegida i publicada el dia de hui el jutge que la subscriu, en forma legal, de la qual cosa en done fe».  
Atés el desconeixement de l'actual domicili o residència de la part demandada, mitjançant la provisió de 24 d'abril de 2006, la jutgessa, de conformitat amb el que disposen els articles 156.4 i 164, en relació amb l'article 497.2, tots ells de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de la sentència a Margarita Dudina.  
Massamagrell, 24 d'abril de 2006.. La secretària judicial: María Carmen Rausell Rausell.